CELEX: 32010D0583
Language: fi
Date: 2010-09-27 00:00:00
Title: 2010/583/EU: Neuvoston täytäntöönpanopäätös, annettu 27 päivänä syyskuuta 2010 , Romanialle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide

30.9.2010   
            
            
               FI
            
            
               Euroopan unionin virallinen lehti
            
            
               L 256/27
            
         NEUVOSTON TÄYTÄNTÖÖNPANOPÄÄTÖS,
   annettu 27 päivänä syyskuuta 2010,
   Romanialle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide
   (2010/583/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 291 artiklan 2 kohdan,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Romania on komission pääsihteeristön 23 päivänä syyskuuta 2009 vastaanotetuksi kirjaamalla kirjeellä pyytänyt lupaa ottaa käyttöön direktiivin 2006/112/ETY 193 artiklasta poikkeava erityistoimenpide.
            
         
               (2)
            
            
               Komissio on direktiivin 2006/112/EY 395 artiklan 2 kohdan mukaisesti antanut Romanian pyynnön tiedoksi muille jäsenvaltioille 14 päivänä joulukuuta 2009 päivätyllä kirjeellä. Komissio on 17 päivänä joulukuuta 2009 päivätyllä kirjeellä ilmoittanut Romanialle saaneensa kaikki pyynnön arviointia varten tarvittavat tiedot.
            
         
               (3)
            
            
               Direktiivin 2006/112/EY 193 artiklassa säädetään, että tavaroita luovuttava tai palveluita suorittava verovelvollinen on pääsäänöisesti velvollinen maksamaan arvonlisäveron veroviranomaisille. Romanian pyytämän poikkeuksen tarkoituksena on tehdä tavaroiden luovutuksen tai palvelujen suorituksen vastaanottajasta arvonlisäverovelvollinen kahdessa erityistilanteessa. Ensimmäisessä tapauksessa verovelvolliset toimittavat kansallisen lainsäädännön mukaisia puutuotteita. Toisessa tapauksessa tavaroiden luovutuksista tai palvelujen suorituksista vastaavat sellaiset verovelvolliset, vähittäiskauppiaita lukuun ottamatta, joihin sovelletaan maksukyvyttömyysmenettelyä.
            
         
               (4)
            
            
               Maksukyvyttömät yritykset eivät usein voi taloudellisten vaikeuksien takia maksaa tavaroiden luovutuksistaan ja palveluiden suorituksistaan arvonlisäveroa toimivaltaisille viranomaisille. Tavaroiden ja palvelujen vastaanottaja voi kuitenkin periaatteessa vähentää arvonlisäveron, vaikka tavaroiden toimittaja tai palvelujen suorittaja ei ole maksanut sitä toimivaltaisille viranomaisille.
            
         
               (5)
            
            
               Koska vähittäiskauppiaiden olisi vaikea varmistaa asiakkaidensa verotuksellista asemaa myyntipaikassa, käännettyä verovelvollisuutta ei olisi sovellettava maksukyvyttömyysmenettelyn alaisiin vähittäiskauppiaisiin.
            
         
               (6)
            
            
               Romanian puutavaramarkkinoilla on myös ongelmia markkinoiden luonteen ja markkinoilla toimivien yritysten vuoksi. Markkinoilla toimii suuri määrä pieniä yrityksiä, joita Romanian viranomaisten on vaikea valvoa. Yleisin veronkiertotapa on seuraavanlainen: kun tavaroiden luovuttaja on laskuttanut asiakasta luovutuksesta, se katoaa jäljettömiin suorittamatta veroa toimivaltaisille viranomaisille mutta toimittaa asiakkaalle verovähennykseen kelpaavan kauppalaskun.
            
         
               (7)
            
            
               Määrittämällä tahoksi, joka vastaa arvonlisäveron suorittamisesta tapauksissa, joissa puutuotteita toimittavat verovelvolliset ja tapauksissa, joissa tavaroiden luovutuksista ja palvelujen suorituksista vastaavat sellaiset verovelvolliset, vähittäiskauppiaita lukuun ottamatta, joihin sovelletaan maksukyvyttömyysmenettelyä, poikkeuksella poistetaan esiintyneet vaikeudet ilman, että sillä on vaikutusta maksettavan veron määrään. Tällä estetään tietyntyyppiset veropetokset ja veron kiertäminen.
            
         
               (8)
            
            
               Toimenpide on oikeasuhteinen tavoitteisiin nähden, sillä sitä ei ole tarkoitettu sovellettavaksi yleisesti, vaan ainoastaan erityistoimiin ja aloihin, joilla esiintyy huomattavia ongelmia veronkannon taikka veropetosten tai veron kiertämisen osalta.
            
         
               (9)
            
            
               Luvan olisi oltava voimassa rajoitetun ajan 31 päivään joulukuuta 2013 asti. Tuohon päivään mennessä saadut kokemukset huomioiden voidaan tehdä arviointi siitä, onko poikkeus yhä aiheellinen.
            
         
               (10)
            
            
               Poikkeus ei vaikuta kielteisesti arvonlisäverosta kertyviin unionin omiin varoihin,
            
         ON HYVÄKSYNYT TÄMÄN PÄÄTÖKSEN:
   1 artikla
   Poiketen siitä, mitä direktiivin 2006/112/EY 193 artiklassa säädetään, Romanialle annetaan 31 päivään joulukuuta 2013 asti lupa nimetä verovelvolliseksi tämän päätöksen 2 artiklassa tarkoitetut tavaroiden luovutukset tai palvelujen suoritukset vastaanottava verovelvollinen.
   2 artikla
   Edellä 1 artiklassa säädettyä poikkeusta sovelletaan
   
               a)
            
            
               verovelvollisten puutuotteiden toimituksiin, mukaan lukien kasvava puusto, pyöreä tai halkaistu muottipuutavara, polttopuu, sahateollisuuden tuotteet sekä täyssärmäinen puutavara tai puuhake ja raakapuu, jalostettu puu ja puutavara puolivalmisteena;
            
         
               b)
            
            
               sellaisten verovelvollisten, lukuun ottamatta vähittäiskauppiaita, tavaroiden luovutuksiin ja palvelujen suorituksiin, joihin sovelletaan maksukyvyttömyysmenettelyä.
            
         3 artikla
   Tämä päätös on osoitettu Romanialle.
   
      Tehty Brysselissä 27 päivänä syyskuuta 2010.
      
         
            Neuvoston puolesta
         
         
            Puheenjohtaja
         
         K. PEETERS
      
   
   
      (1)  EUVL L 347, 11.12.2006, s. 1.